CELEX: 22010D0078
Language: fi
Date: 2010-06-11 00:00:00
Title: ETA:n sekakomitean päätös N:o 78/2010, annettu 11 päivänä kesäkuuta 2010 , yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

16.9.2010   
            
            
               FI
            
            
               Euroopan unionin virallinen lehti
            
            
               L 244/37
            
         ETA:n SEKAKOMITEAN PÄÄTÖS
   N:o 78/2010,
   annettu 11 päivänä kesäkuuta 2010,
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin 4 päivänä joulukuuta 2009 annetulla ETA:n sekakomitean päätöksellä N:o 159/2009 (1).
            
         
               (2)
            
            
               Jotta yhtenäistä eurooppalaista ilmatilaa koskeva lainsäädäntöpaketti voidaan sisällyttää sopimukseen ja kun otetaan huomioon, että SESAR-hanke on vastaisuudessa keskeisessä asemassa alan täytäntöönpanotoimia kehitettäessä ja että EFTA-valtiot osallistuvat hankkeen julkiseen rahoitukseen seitsemännen tutkimuksen ja kehittämisen puiteohjelman kautta, on syytä kannustaa sopimuspuolia tarkoituksenmukaiseen yhteistyöhön yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi 27 päivänä helmikuuta 2007 annetulla neuvoston asetuksella (EY) N:o 219/2007 (2) perustetun SESAR-yhteisyrityksen toimialaan kuuluvissa asioissa, jotta voidaan edistää EFTA-valtioiden sidosryhmien osallistumista SESAR-hankkeeseen.
            
         
               (3)
            
            
               Tämän vuoksi sopimuksen pöytäkirja 31 olisi muutettava, jotta laajennettu yhteistyö voitaisiin aloittaa,
            
         ON PÄÄTTÄNYT SEURAAVAA:
   1 artikla
   Lisätään sopimuksen pöytäkirjassa 31 olevan 1 artiklan (Tutkimus ja teknologinen kehittämistyö) 8a kohdan jälkeen kohta seuraavasti:
   
      ”8b.   Sopimuspuolet kannustavat alueellaan toimivia toimivaltaisia organisaatioita, laitoksia ja muita elimiä tarkoituksenmukaiseen yhteistyöhön edistääkseen sitä, että EFTA-valtioiden sidosryhmät voivat tasavertaisina EU:n jäsenvaltioista olevien sidosryhmien kanssa osallistua SESAR-hankkeeseen ja perusasetuksen (3) mukaiseen SESAR-yhteisyrityksen toimintaan.
      EFTA-valtiot osallistuvat äänioikeutta lukuun ottamatta täysimääräisesti toimintaan yhtenäisen eurooppalaisen ilmatilan komiteassa, joka avustaa Euroopan komissiota SESAR-yhteisyrityksen toiminnan hallinnoimisessa, kehittämisessä ja toteutuksessa.
   
   2 artikla
   Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (4).
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 11 päivänä kesäkuuta 2010.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
      
   
   
      (1)  EUVL L 62, 11.3.2010, s. 65.
   
      (2)  EUVL L 64, 2.3.2007, s. 1.
   
      (3)  32007 R 0219: Neuvoston asetus (EY) N:o 219/2007, annettu 27 päivänä helmikuuta 2007, yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi (EUVL L 64, 2.3.2007, s. 1).”
   
      (4)  Valtiosäännön asettamista vaatimuksista ei ole ilmoitettu.